Diari Oficial de la Generalitat Valenciana


Sumari del DOGV 3951, del 02-03-2001 (2001/1886)

ORDRE de 15 de febrer de 2001, de la Conselleria d'Economia, Hisenda i Ocupació, per la qual es publiquen les línies pressupostàries i els crèdits màxims que han de finançar en l'exercici 2001 els programes regulats en l'Ordre de 23 de juny de 1999, de la Conselleria d'Ocupació, Indústria i Comerç, en què es regulen els programes d'escoles taller i cases d'oficis, les unitats de promoció i desenvolupament i els centres d'iniciativa empresarial i els programes de Tallers d'Ocupació; i se'n modifiquen determinats aspectes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1886


Data del document
:   15-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * formació professional
    * ensenyament professional
    * ajuda a l'ocupació
    * accés a la professió

ORDRE de 15 de febrer de 2001, de la Conselleria d'Economia, Hisenda i Ocupació, per la qual es publiquen les línies pressupostàries i els crèdits màxims que han de finançar en l'exercici 2001 els programes regulats en l'Ordre de 23 de juny de 1999, de la Conselleria d'Ocupació, Indústria i Comerç, en què es regulen els programes d'escoles taller i cases d'oficis, les unitats de promoció i desenvolupament i els centres d'iniciativa empresarial i els programes de Tallers d'Ocupació; i se'n modifiquen determinats aspectes. [2001/X1886]
  
L'experiència obtinguda en el desenvolupament dels programes d'escoles taller, cases d'oficis i tallers d'ocupació durant els exercicis 1999 i 2000 aconsella la modificació d'alguns aspectes de l'ordenació dels citats programes vigents a la Comunitat Valenciana i que va establir la citada Ordre de 26 de juny de 1999 (DOGV núm. 3.534, de 8 de juliol de 1999).
  
D'altra banda, i després de la publicació de la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29 de desembre), d'acord amb allò establit en l'article 47 de la Llei d'Hisenda Pública de la Generalitat Valenciana, es publiquen els crèdits i la línia pressupostària que ha de finançar els citats programes en l'any 2001, i la quantia màxima de les ajudes que puguen concedir-se per a cada programa.
  
Per això, i ateses les competències en matèria de formació professional ocupacional i contínua que s'atribueixen a la Conselleria d'Economia, Hisenda i Ocupació, en virtut del Decret 7/2000, de 22 de maig, del president de la Generalitat Valenciana,
  
ORDENE
  
Article 1
  
El tercer paràgraf de l'apartat b) de l'article 8.2 i 17.2 queda redactat així:
  
«El grup de treball elaborarà les convocatòries i les proves que, si és el cas, s'aplicaran, i que seran valorades d'acord amb els barems que hagen sigut establits per la Direcció General de Formació i Inserció Professional. Igualment, prepararà les ofertes d'ocupació que hagen de cursar a la oficina d'Ocupació, si pertoca, i difondrà les convocatòries mitjançant els mitjans de difusió que es determinen».
  
Article 2
  
Es modifica l'article 21.1.c), amb el text següent:
  
«c) Pressupost i finançament del projecte
  
Pressupostos de despeses del projecte, periodificat per fases o períodes semestrals, que inclourà:
  
- Costos de contractació de personal directiu i docent.
  
- Costos de contractació de personal administratiu i de suport.
  
- Costos de contractació d'alumnes treballadors, corresponents a les fases de formació en alternancia.
  
- Costos de funcionament i de gestió, com ara:
  
- Mitjans didàctics.
  
- Material escolar i de consum.
  
- Material d'oficina.
  
- Viatges d'alumnat per a la formació.
  
- Amortització d'instal·lacions i d'equips. Quan l'entitat promotora aporte per al desenvolupament del projecte béns (instal·lacions i equips) amortitzables, s'adjuntarà un llistat valorat de béns, incloent-hi la quota d'amortització en el pressupost de despeses. Així mateix, s'aportarà un llistat valorat, si és el cas, d'altres béns aportats no amortitzables, incloent-hi materials no didàctics necessaris per al desenvolupament del projecte.
  
- Primes d'assegurança d'accidents de l'alumnat que participen en les escoles taller, i les cases d'oficis, durant la primera fase.
  
- Altres despeses de funcionament necessaris per al desenvolupament del projecte.
  
- Beques a l'alumnat que participe en les escoles taller, i en les cases d'oficis.
  
- Ingressos previstos a conseqüència, si és el cas, de l'alienació dels béns produïts o dels serveis prestats per les escoles taller,, les cases d'oficis o els tallers d'ocupació, sempre que es complisca allò establit en l'article 22.3 d'aquesta ordre.
  
- Pressupost total d'ingressos del projecte en què s'indicarà la part finançada per l'entitat promotora o per unes altres fons de finançament col·laboradores, i la part per al finançament de la qual se sol·licita la subvenció a la Conselleria d'Economia, Hisenda i ocupació, una vegada descomptades les quantitats previstes per a ingressar per raó d'alienació de béns o prestació de serveis».
  
Article 3
  
Es modifica el punt 1 de l'article 22.1, amb el text següent:
  
«1. Subvenció per a sufragar els costos de formació professional ocupacional i, si pertoca, de formació bàsica complementària, durant totes les etapes del projecte, incloent-hi:
  
a) Costos salarials de direcció i professorat, que hagen sigut seleccionats i contractats per l'escola taller,, casa d'oficis o taller d'ocupació, incloent-hi els originats per les quotes a càrrec de l'ocupador, derivades de contingències comunes i professionals, del Fons de Garantia Salarial, de la desocupació i de la formació professional.
  
b) Contractació de personal de suport.
  
c) Compensació de la despesa per primes de l'assegurança d'accidents de l'alumnat durant la primera etapa i en els casos en què, durant l'etapa de contractació, s'impartisca formació fora del contracte de treball.
  
d) Mitjans didàctics, material escolar i de consum per a la formació.
  
e) Amortització d'instal·lacions i d'equips.
  
f) Viatges per a la formació.
  
g) Material d'oficina.
  
h) Lloguer d'equips (llevat de leasing).
  
i) Altres despeses de funcionament necessaris per al desenvolupament del projecte formatiu que la Conselleria d'Economia, Hisenda i ocupació considere justificats, amb l'acreditació prèvia.
  
j) Despeses corresponents a les beques en la primera fase de les escoles taller, i les cases d'oficis, efectuada per l'entitat promotora, la qual rebrà a l'inici d'aquesta fase la quantitat necessària per a fer front a aquest pagament.
  
Les despeses financeres generades per avals, avançaments bancaris o anàlegs, i les despeses d'inversió, d'adquisició d'immobles, d'instal·lacions, de maquinària o d'equips, de lloguers d'edificis, de locals, de naus, d'aules i de condicionament d'aquestos, quan no siga resultat de la pràctica professional del personal treballador que hi participe, no seran susceptibles, en cap cas, de finançar-se a càrrec de la subvenció.
  
El càlcul de la subvenció es realitzarà per hora/alumne de formació i per mòdul i fases. Atés que l'alumnat rep formació, bé siga teòrica o teoricopràctica durant tota la jornada a l'escola taller,, la casa d'oficis o el taller d'ocupació, es consideraran hores formatives les corresponents a la totalitat d'aquelles, tant en la primera fase com en la resta de fases de formació en alternança».
  
Article 4
  
Es modifica el punt 2 de l'apartat 22.1, amb el text següent:
  
«2. Beques. Durant la primera fase de les escoles taller, i les cases d'oficis, de formació professional ocupacional, les entitats promotores pagaran beques per assistència diària previstes en la normativa reguladora del Pla Nacional de Formació i Inserció Professional pel procediment que s'hi estableix de nòmines mensuals, amb el descompte de l'import corresponent a faltes d'assistència no justificades».
  
Article 5
  
Es modifica l'article 23.3, amb el text següent:
  
«23.3. Dins del mes següent a la fi de cada fase o període semestral considerat, l'entitat promotora remetrà a la direcció territorial d'ocupació els justificants dels pagaments realitzats (nòmines, TC1 i TC2, factures i la resta de documents justificatius, d'acord amb la legalitat vigent) a càrrec dels fons rebuts. La justificació es presentarà d'acord amb el desglossament indicat en el model normalitzat, i no es podran realitzar compensacions entre els diversos conceptes (mòdul A, mòdul B, beques d'alumnat i salaris d'alumnat). Igualment, s'acompanyarà una llista de pagaments efectuats amb la identificació dels perceptors i l'especificació de les quantitats corresponents.
  
Una vegada verificada la justificació per les despeses realitzades, i si no és inferior a la quantitat establida com a subvenció màxim justificable, s'ajustarà el corresponent saldo en la pròxima transferència que s'haja de realitzar».
  
Article 6
  
El punt 9 de l'article 23 queda redactat:
  
«23.9. El pagament de les beques a l'alumnat es justificarà a l'acabament de la primera fase, mitjançant documentació acreditativa de les quantitats efectivament percebudes».
  
Article 7
  
S'afegeix a l'article 23 el punt 10, en els següents termes:
  
«23.10. En el cas que no es justifique segons allò establit anteriorment, no es realitzaran noves provisions de fons i es procedirà a reclamar les quantitats no justificades pel procediment establit».
  
DISPOSICIONS ADDICIONALS
  
Primera
  
Totes les referències realitzades en l'Ordre de 23 de juny de 1999, a la Conselleria d'ocupació, Indústria i Comerç, així com a les àrees de Treball, es consideraran fetes a la Conselleria d'Economia, Hisenda i ocupació i a les direccions territorials d'ocupació, respectivament.
  
Segona
  
Per a l'exercici 2001, les subvencions previstes en aquesta ordre es quantifiquen en un import global màxim de 2.166.259.363 de pessetes (91.167.604,38 euros), que es distribuiran de la següent forma:
  
- Per als programes inclosos en el capítol I del títol I d'aquesta ordre, la dotació s'estableix en 9.918.127.674 de pessetes (24.451.082,71 euros), dels quals 6.751.330.562 de pessetes (7.692.954,94 euros) es pagaran a càrrec del pressupost vigent, i els 4.303.043.972 de pessetes (86.409.528,77 euros) que en resten a càrrec del pressupost de 2002.
  
- Respecte al Programa de taller,s d'ocupació regulat en el capítol II del títol I, la dotació serà de 0.203.526.276 de pessetes (9.616.193,67 euros), les quals es pagaran a càrrec del pressupost vigent.
  
- Les subvencions es finançaran a càrrec del programa 322.20, línia T2946000.
  
- El pagament de les anualitats de l'any 2002 queda subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
Tercera
  
En el cas de les escoles taller, i cases d'oficis, la quantia dels mòduls per a despeses de formació i funcionament per hora/alumne de formació es fixen, per a l'any 2001, en els valors següents:
  
Per als taller,s d'ocupació, la quantia dels mòduls i les despeses subvencionades seran iguals als establits en el paràgraf anterior per a la II fase i següents.
  
L'import del mòdul A té en compte la relació d'un docent a jornada completa per cada 8 alumnes treballadors.
  
Aquests valors, excepte disposició en contrari, s'actualitzaran, per a exercicis successius, a raó d'un 2% d'increment anual.
  
L'import de la subvenció prevista per a despeses de formació i funcionament de les escoles taller, i cases d'oficis serà l'equivalent al resultat de multiplicar el valor dels mòduls A i B pel nombre d'alumnes i pel total d'hores que s'han d'impartir, considerant la jornada completa.
  
Quant a les beques que es concedeix a l'alumnat durant la primera fase de les escoles taller, i cases d'oficis de formació professional ocupacional, l'entitat promotora pagarà als alumnes participants les beques per assistència diària previstes en la normativa reguladora del Pla Nacional de Formació i Inserció Professional. L'import de les beques s'estableix en 725 PTA (4,36 euros) per dia lectiu i alumne. L'entitat promotora rebrà a l'inici d'aquesta fase la quantitat necessària per a fer front al citat pagament.
  
Quarta
  
Per al finançament de les unitats de Promoció i Desenvolupament, s'estableix per a l'any 2001 una subvenció de 4.032.590 PTA (24.236'35 euros) per a despeses salarials del personal tècnic, i una quantia de 2.850.786 PTA (17.133,57 euros) per a despeses salarials del personal de suport; en aquestos dos casos, es preveu jornada completa i any, amb la reducció proporcional en funció de la jornada i de la duració de cada contracte.
  
Les despeses derivades del funcionament de les unitats de Promoció i Desenvolupament per a l'any 2001 s'estableixen en 459.503 PTA (2.761,67 euros) per component i any.
  
Cinquena
  
El termini de presentació de les sol·licituds finalitzarà el 30 de setembre; no obstant això, les instàncies presentades abans la publicació d'aquesta ordre es consideraran vàlides, sense perjudici de realitzar els pertinents requeriments per a l'adaptació de les sol·licituds formulades a les modificacions establides en aquesta ordre.
  
Les sol·licituds aniran adreçades a la Direcció General de Formació i Inserció Professional, i es presentaran en qualsevol dels registres de la Conselleria d'Economia, Hisenda i ocupació, o mitjançant les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, utilitzant per a això els models normalitzats facilitats a l'efecte per les direccions territorials d'ocupació.
  
Sisena
  
Les sol·licituds aprovades a l'empara d'aquesta ordre durant el primer semestre de l'exercici hauran d'iniciar les seues activitats abans del 30 de juny de 2001.
  
DISPOSICIONS TRANSITÒRIES
  
Primera
  
Les referències que es fan en aquesta ordre i en l'Ordre de 23 de juny de 1999, de la Conselleria d'ocupació, Indústria i Comerç (DOGV núm. 3.534, de 8 de juliol), a la Conselleria d'Economia, Hisenda i ocupació, a la Sotssecretaria d'ocupació i a la Direcció General de Formació i Inserció Professional, quedaran adaptades a l'estructura orgànica i funcional que resulte del reglament que desenvolupe la Llei 3/2000, de 17 d'abril, per la qual es crea el Servei Valencià d'ocupació i Formació (DOGV núm. 3737, de 26 d'abril de 2000). No obstant això, en el cas que és necessari realitzar correccions o adaptacions d'aquesta ordre en virtut del citat reglament, s'efectuaran per resolució del director del Servei Valencià d'ocupació i Formació.
  
Segona
  
El Servei de Coordinació de Centres de la Direcció General de Formació i Inserció professional, actuarà com a unitat coordinadora de la gestió del programa d'escoles taller, cases d'Ofici i tallers d'ocupació per a les tres províncies de la Comunitat.
  
Amb caràcter transitori durant l'exercici de 2001, el citat Servei assumirà les funcions de gestió que l'Ordre atribueix a la Direcció Territorial d'ocupació de València, fins al moment en què puguen ser desenvolupades per aquesta.
  
DISPOSICIÓ DEROGATÒRIA
  
Queda derogada l'Ordre de 13 de juliol del 2000, de la Conselleria d'Economia, Hisenda i ocupació, per la qual es modifica la de 23 de juny de 1999, de la Conselleria d'ocupació, Indústria i Comerç, en què es regulen els programes d'escoles taller, i cases d'oficis, les unitats de Promoció i Desenvolupament i els centres d'Iniciativa Empresarial i els programes de tallers d'ocupació, i s'estableixen les bases reguladores de la concessió de subvencions públiques als citats programes; i per la qual es publiquen les línies pressupostàries i els crèdits màxims que han de finançar els citats programes en l'exercici 2000 (DOGV núm. 3.804, de 31 de juliol de 2000).
  
DISPOSICIONS FINALS
  
Primera
  
Es faculta el director general de Formació i Inserció Professional per a dictar les instruccions i adoptar les mesures que considere oportunes per al desenvolupament i l'aplicació del que disposa aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de febrer de 2001
  
El conseller d'Economia, Hisenda i Ocupació,
  
VICENTE RAMBLA MOMPLET